*PSB, 18.03.2022*

**Titulli i DPS/KT:**

**DPS/KT 10 “Sistemet e telekomunikacionit analoge dhe dixhitale”**

**A Historiku**

DPS/KT 10 është krijuar në 28.03.2013, në përputhje me Ligjin 9870 “Për Standardizimin”, i ndryshuar dhe Rregulloret e brendshme të DPS, të cilat janë në përputhje me Rregulloret dhe Strategjinë e Institutit Evropian të Standardeve të Telekomunikacionit (ETSI), mbi krijimin dhe funksionimin e Komiteteve Teknike dhe punës me standardet në fushën e telekomunikacionit. Krijimi i këtij KT-je përkon edhe me marrjen e statusit të DPS si *Anëtar me të drejta të plota/Kategoria Administrim* në ETSI - Komitetin Evropian të Elektroteknikës për Standardizimin.

Fusha e këtij KT është adoptimi i standardeve evropiane në fushën e telekomunikacionit (ETSI) si standarde shqiptare (SSH) dhe hartimi i standardeve shqiptare në lidhje me kërkesat e standardizimit në fushën e cilësisë së sinjalit, përcaktimin e kushteve së marrjes së sinjalit, matjen dhe raportimin e karakteristikave të sinjalit. Për sa i përket matjes së karakteristikave të sinjalit këtu përfshihen matjet gjatë transmetimit, matjet në distancë.

Brenda fushëveprimit të këtij KT një rëndësi e veçantë i jepet aspektit të transmetimit të sinjalit në antenat transmetuese. Nga ana tjetër një rol të madh luan dhe kontrolli i cilësisë së sinjalit, duke adoptuar

* standarde që japin informacion rreth përkufizimeve, terminologjisë, përdorimit, performancës, mirëmbajtjes, përmirësimit, udhëzimeve për përdorim, metodave të provave, kërkesave të sigurisë dhe informacione të tjera të nevojshme për përdoruesit e këtyre standardeve; kryesisht prodhues, konsumator, institucione shtetërore dhe inspektorate teknike, akademi, laboratorë etj;
* standarde që lidhen me përdorimin e këtyre sistemeve analoge dhe dixhitale të marra më vete, si dhe përdorimi i tyre në pajisje/montime, si dhe efektet e tyre tek përdoruesit dhe ndikimi në mjedisin rrethues.

**B Mjedisi i biznesit**

**B.1 Të përgjithshme**

Puna e KT 10 vazhdon me një ritëm të shpejtë për shkak të ngritjes së metodave të monitorimit të cilësisë, kjo nënkupton që ky komitet teknik nuk është i përfshirë në standardizimin e produktit por në standardizimin e procedurës. Metodat analitike të cilat përfshihen në këtë KT shpesh shërbejnë si bazë për legjislacionin kombëtar për kontrollet e cilësisë së sinjalit. Çdo organizatë qeveritare ka përfitime nga metodat analitike të cilat kryhen pranë këtij KT siç mund të jetë një nga këto përdorimi i metodave të vlefshme analitike për ti shërbyer qëllimeve të monitorimit. Udhëzimet e përcaktuara në KT 10 në teknikat e marrjes së mostrës, në kontrollin analitik të cilësisë së sinjalit ndihmon në ngritjen e një baze për praktikat e mira për monitorimin e sinjalit. Terminologjia e KT 10 është mjaft e qartë dhe e kuptueshme në lidhje me kushtet teknike të sinjalit. Një pjesë e konsiderueshme e standardeve të adoptuara nga ky KT janë standarde të harmonizuara nën Direktivës së Pajisjeve Radio 2014/53/EU (RED) dhe duke u bazuar edhe në strategjinë e DPS është e detyrueshme për ne adoptimi 100% i standardeve të harmonizuara nën këtë direktivë.

**B.2 Treguesit sasiorë të biznesit**

Përdoruesit e standardeve të adoptuara nga KT 10 përfshijnë radiot/televizionet, telefoninë fikse dhe celulare, organizmat e certifikimit dhe laboratorët e testimit, marrësit etj.

Standardet e adoptuara nga ky KT kanë përdorim të gjerë dhe synojnë:

* përmirësimin e cilësisë së produktit;
* kontrollin e prodhimit;
* sigurinë e cilësisë;
* përmirësimin e konkurrencës;
* ndihmën në globalizimin e ekonomisë të bazuar në konkurrencë.

**C Përfitimet**

Puna e KT 10 duhet të rezultojë në adoptimin e standardeve që do të mundësojnë:

* zhvillimin e industrisë së përdorimit të sinjalit lehtësimin e lidhjes midis prodhuesve, konsumatorëve dhe organeve përgjegjëse për inspektimin dhe testimin teknik;
* mbështetjen për legjislacionin evropian.

**D Pjesëmarrja në DPS/KT 10**

Në KT 10 ka përfaqësues nga institucione publike dhe biznesi, Fakulteti i Teknologjisë së Informacionit, Ndërmarrja e Televizionit “RTSH” si edhe nga Antenat e Transmetimit te Sinjalit Dixhital (Dajt), i cili merret direkt me transmetimin e sinjalit, monitorimin e cilësisë së sinjalit (sinjalit analog, sinjalit dixhital), monitoriminin e efekteve të dobësimit të sinjalit në antenë dhe ndërhyrja në rastin e prishjes aksidentale të sinjalit, si dhe zhvillimin dhe aplikimin e planeve të kontrollit të cilësisë së sinjalit të transmetimit dhe evakuimit të sinjalit të dobët. Palët e interesuara në raste të veçanta për probleme specifike mund të emërojnë ekspertët e tyre në grupet e punës të ngritura nga KT për çështje specifike.

**E Objektivat dhe strategjitë**

**E. 1 Objektivat e përcaktuara nga DPS/KT 10**

* Miratimi i standardeve, në përputhje me procedurat për hartimin dhe adoptimin e standardeve shqiptare dhe dokumentet e tjera të standardizimit, për sigurinë e përpunimit të metodave të marrjes së sinjalit analog apo dixhital, që mbulohen nga ky KT, duke përgatitur çdo vit programin e punës së KT;
* Përfaqësimi i interesave kombëtare në organizmat evropiane kur ajo kërkohet;
* Aplikimi i parimeve themelore të standardizimit;
* Përgatitja dhe pasurimi me terma të reja të fushës i fjalorit terminologjik;
* Gjurmimi i standardeve të reja në këtë fushë.

**E.2 Strategjitë e përcaktuara për arritjen e objektivave**

Përmbushja e objektivave të KT 10 bazohet në punën për adoptimin e standardeve evropiane dhe si standarde shqiptare, duke bashkëpunuar me KT "pasqyrë" të ETSI si më poshtë:

|  |  |
| --- | --- |
| 3GPP | Projekti i Partneritetit të Gjeneratës së Tretë |
| 3GPP-CN | Specifikime teknike në grup - Rrjetet bërthamë |
| 3GPP CT 6 | Aspektet e Aplikimit të Kartës *Smart* |
| 3GPP RAN 1 | Specifikimi i Shtresës 1 të Radios |
| 3GPP RAN 2 | Specifikimi i shtresës së Radios 2 dhe specifikimi i shtresës së Radios 3 RR |
| 3GPP RAN 3 | Specifikim lub, specifikim lur, specifikim lu dhe UTRAN dhe OdheM |
| 3GPP RAN 4 | Specifikimi për performancën e radios |
| 3GPP RAN 5 | Prova e Konformitetit të Terminalit të Lëvizshëm (më parë T1) |
| 3GPP RAN 6 | Radio dhe protokolli i trashëguar RAN |
| AT Analogue | AT Analoge |

**F Planifikimi**

Për realizimin e objektivave të më sipërme ky KT bazuar në propozimin e standardeve të reja fillon punën për adoptimin e standardeve.

**G Financimi**

Kryetari dhe anëtarët punojnë mbi baza vullnetare dhe pa pagesë.

Sekretari i KT-së është punonjës i DPS.

**Sekretari i DPS/KT 10**

**(Granit Çerkezi)**